นายกรัฐมนตรี รับมอบเงินช่วยเหลือในการแก้ไขปัญหาไวรัสโควิด-19 จากภาคเอกชน ขณะที่ธนาคารแห่งประเทศไทย ยืนยันความพร้อมของระบบการให้บริการด้านการเงิน
นายกรัฐมนตรี รับมอบเงินช่วยเหลือในการแก้ไขปัญหาไวรัสโควิด-19 จากภาคเอกชน ขณะที่ธนาคารแห่งประเทศไทย ยืนยันความพร้อมของระบบการให้บริการด้านการเงินพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบเงินช่วยเหลือจากคณะผู้บริหาร บริษัท เดอะมอลล์ กรุ๊ป จำกัด จำนวน 20 ล้านบาท และคณะผู้บริหารสมาคมธนาคารไทย จำนวน 50 ล้านบาท เพื่อนำไปการแก้ไขปัญหาและดูแลรักษาผู้ป่วยติดเชื้อไวรัสโควิด-19นายกรัฐมนตรี ขอบคุณเอกชนที่ร่วมกับภาครัฐ ในการช่วยเหลือดูแล แพทย์ พยาบาลและสถานพยาบาลต่างๆ ด้วยความร่วมมือจากทุกภาคส่วนเช่นนี้ ทำให้รัฐบาลสามารถทำงานต่างๆ ได้มากยิ่งขึ้น และช่วงเช้าที่ผ่านมา ในการประชุมอาเซียนผ่านระบบการประชุมทางไกล ได้ชื่นชมแนวปฏิบัติที่ดีของไทย ทำให้ตัวเลขสถิติต่างๆ ของไทยดีขึ้นอย่างต่อเนื่อง ถึงอย่างนั้นรัฐบาลคงยังต้องเข้มงวดเพื่อระมัดระวังต่อไป อย่างไรก็ตาม รัฐบาลตระหนักถึงความยากลำบากของภาคเอกชน ผู้ประกอบการ จึงได้มีมาตรการช่วยเหลือ ซึ่งพิจารณาผ่อนปรนมาตรการต่างๆ ต่อเมื่อสถานการณ์ดีขึ้นด้านผู้แทนสมาคมธนาคารแห่งประเทศไทย ยืนยันความพร้อมของระบบการให้บริการต่างๆ ทั้งการชำระเงินที่ยังคงเป็นไปตามปกติ รวมทั้งพร้อมให้ความร่วมมือผู้ประกอบการและประชาชน ทั้งการเพิ่มสภาพคล่อง ลดดอกเบี้ย พักชำระเงินต้นและดอกเบี้ย โดยธนาคารพาณิชย์มีความพร้อมด้านบุคลากร เครือข่ายและอุปกรณ์ต่างๆ เพื่อส่งผ่านเม็ดเงินไปยังประกอบการได้อย่างมีประสิทธิภาพ สามารถเชื่อมั่นในศักยภาพระบบธนาคารพาณิชย์ได้ และขอชื่นชมและเป็นกำลังใจให้นายกรัฐมนตรีและบุคลากรด้านสาธารณสุขในการแก้ไขปัญหาต่างๆ ให้ประสบความสำเร็จและพร้อมที่จะนำนโยบายของรัฐไปปฏิบัติเพื่อให้เกิดผลอย่างเป็นรูปธรรมและเป็นประโยชน์ต่อประเทศโอกาสเดียวกันนี้ นายกรัฐมนตรี ได้เป็นสักขีพยานในการมอบเงินบริจาคจากคณะผู้บริหาร เดอะมอลล์ กรุ๊ป จำกัด